...ર્ષે ચેતવ્યા હતા, પણ સરકારે પરવા ન કરી : સુબ્રમણ્યન સ્વામી

નરેન્દ્ર મોદીએ ઓક્સિજનની અછતની ચેતવણીની ઉપેક્ષા કરી હતી?

ભાજપના સાંસદ ડૉ. સુબ્રમણ્યન સ્વામીએ કહ્યું છે કે કેટલો ઓક્સિજન મોજૂદ છે એ માહિતી આપવાને સ્થાને સરકારે એ વાત સ્પષ્ટ કરવી જોઈએ કે ઓક્સિજનનો કેટલો પુરવઠો પૂરો પાડવામાં આવ્યો છે અને તે કઈ-કઈ હૉસ્પિટલમાં મોકલવામાં આવ્યો છે.

સોશિયલ મીડિયા પર તેમણે કરેલી એક પોસ્ટમાં લખ્યું હતું કે "ગત વર્ષે સ્વાસ્થ્ય મામલાની સંસદીય સમિતિએ ઓક્સિજન સિલિન્ડરોના આઉટપુટ અને પુરવઠામાં ભારે અછતની ચેતવણી આપી હ... બાકીનો લેખ લખો:
િજનની અછતની ફરિયાદો ઊઠી છે.

આવી પરિસ્થિતિમાં ગુજરાતના મુખ્ય મંત્રી રૂપાણી ઉત્તરાખંડના મુખ્ય મંત્રીની વિનંતી ગ્રાહ્ય રાખીને તેમને ઓક્સિજન પૂરો પાડી શકશે કે કેમ તે અંગે શંકા છે?

નોંધનીય છે કે અમુક દિવસો પહેલાં ઉત્તરાખંડના હરિદ્વારામાં કુંભ મેળો યોજાયો હતો.

જેમાં સમગ્ર દેશમાંથી લાખો શ્રદ્ધાળુઓ આવ્યા હતા. અને લાખોની જનમેદની ભેગી થઈ હોવાને કારણે ઘણાએ રાજ્યમાં કોરોનાની પરિસ્થિતિ વણસશે તેવી ચેતવણી પણ ઉચ્ચારી હતી.

હાલ ઉત્તરાખંડમાં ખરેખર કેસો વધી રહ્યા છે. હવે એ જોવું રહ્યું કે સરકાર આ પરિસ્થિતિને સુધારી શકશે કે કેમ?

ગુજરાત, દિલ્હી અને મહારાષ્ટ્રમાં કોરોનાના કેસો ઘટાડા પર : આરોગ્ય મંત્રાલય

કોરોના વાઇરસના કેસોમાં ઘટાડો

ઇન્ડિયા ટુડે ડોટઇનના એક અનુસાર કેન્દ્રીય આરોગ્ય મંત્રાલયે જણાવ્યું હતું કે ગુજરાત, મહારાષ્ટ્ર અને દિલ્હી સહિત ઘણાં રાજ્યોમાં કોરોના વાઇરસના દૈનિક કેસો ઘટાડા પર છે. 

નોંધનીય છે કે પાછલા એક માસથી આ તમામ રાજ્યોમાં કોરોનાના રેકર્ડ દૈનિક કેસો નોંધાઈ રહ્યા હતા. જેના કારણે રાજ્યની આરોગ્ય વ્યવસ્થા પર અભૂતપૂર્વ દબાણ સર્જાયું હતું.

જે ઘણા દર્દીઓનાં અકાળ મૃત્યુમાં પણ પરીણમ્યું. હજુ સુધી લોકોનાં મનમાં સતત બળતી ચિતાઓનાં ચિત્રો તાજાં છે. 

મંત્રાલય અનુસાર એક તરફ જ્યાં ઉપરોક્ત રાજ્યો માટે રાહતના સમાચાર છે તો બીજી તરફ બિહાર, રાજસ્થાન, સિક્કિમ, તામિલનાડુ, ત્રિપુરા અને પશ્ચિમ બંગાળમાં કોરોનાના કેસોમાં સતત વધારો નોંધાઈ રહ્યો છે.

આ સિવાય સમગ્ર દેશના રિકવરી રેટમાં પણ સુધારા જોવા મળ્યો છે. 2 મેના રોજ આ રેટ 78 ટકા હતો. જે 3 મેના રોજ વધીને 82 ટકા થઈ જવા પામ્યો હતો.

કોરોના સામે ઝઝૂમી રહેલા ભારતની વહારે આવી ફાઇઝર ફાર્મા કંપની 

ભારતની મદદ કરશે ફાઇઝર ફાર્મા કંપની

દવા બનાવનાર કંપની ફાઇઝરે સોમવારે કહ્યું છે કે તેઓ કોરોના મહામારીની બીજી લહેર સામે ઝઝૂમી રહેલા ભારતને સાત કરોડ ડૉલર મૂલ્યની મફત દવાઓ મોકલશે.

કંપનીના કાર્યકારી નિદેશક એલબર્ટ બોર્લાએ કહ્યું છે કે કંપની કોરોનાની બીજી લહેરના કેરનો સામનો કરી રહેલા ભારતના લોકોને જરૂરી દવાઓ સ્વરૂપે માનવીય રાહત મોકલશે. આ કંપનીના ઇતિહાસનો સૌથી મોટો માનવીય રાહતનો પ્રયાસ હશે.

કંપની કહ્યું છે કે, "અમે મોટા પ્રમાણમાં દવાઓ દાન કરીશું જેથી એ સુનિશ્ચિત કરી શકાય કે દેશની સરકારી હૉસ્પિટલોમાં દાખલ તમામ કોવિડ દર્દીઓને આવનારા 90 દિવસો સુધી મફતમાં દવા મળે. અમને આશા છે કે આ પ્રયત્નથી સેંકડો જીવ...